armvectores/hy_wikipedia_2023 huggingface dataset:
Շևչենկոյի անվան համալսարան (Կիև)

Տարաս Շևչևնկոյի անվան Կիևի ազգային համալսարան (ուկրաիներեն՝ Київський національний університет імені Тараса Шевченка), համալսարան Ուկրաինայի մայրաքաղաք Կիևում։
Հիմնվել է 1834 թվականին։ Ունի կենսաբանության, երկրաբանության, աշխարհագրության, տնտեսագիտության, կիբեռնետիկայի, մեխմաթ, ֆիզիկայի, ռադիոֆիզիկայի, քիմիայի, լրագրողության, ռոմանոգերմանական, բանասիրության, պատմության, Փիլիսոփայության, իրավաբանության, միջազգային հարաբերությունների և միջազգային իրավունքի, նախապատրաստական (օտարերկրացիների համար) ֆակուլտետներ, ֆիզիոլոգիայի ԳՀԻ, հաշվողական կենտրոն, պրոբլեմային լաբորատորիաներ, աստղադիտարան, ուսումնա-հետազոտական տնտեսություն, ուսումնա-փորձակայան, բուսաբանական այգի, թանգարաններ, ուս. ֆիլմերի կինոստուդիա, գրադարան (1, 5 միլիոն միավոր գիրք)։ 1977 - 1978 ուսումնական տարում համալսարանում սովորում էր շուրջ 25 հազար ուսանող։ Հրատարակում է (ուկրաիներեն) «Գիտական տեղեկագիր» (1935 թ.-ից), «Գիտական տարեգիրք» (1957 թ.-ից), «Բանբեր Կիևի համալսարանի» (1958 թ.-ից) պարբերականները։ Պարգևատրվել է Լենինի շքանշանով (1959)։


== Անվանման պատմություն ==
Հաալսարանը հիմնադրվել է 1833 թվականի նոյեմբերի 8 -ին և անվանվել է Սուրբ Վլադիմիրի անվան կայսերական համալսարան։ Հետագայում անվանման փոփոխությունները կատարվել են հետևյալ կերպ՝

1917—1919 թթ. Կիևի Սուրբ Վլադիմիրի անվան  համալսարան 
1920—1926 թթ.  Մ.Պ. Դրագոմանովի անվան բարձրագույն ինստիտուտ  (ВИНО)
1926—1932 թթ. Մ.Պ. Դրագոմանովի անվան բարձրագույն ինստիտուտ  (КИНО)
1933—1939 թթ. Կիևի պետական համալսարան 
1939—1994 թթ.  Կիևի Տարաս Շևչենկոյի անվան պետական համալսարան  (КГУ имени Т. Г. Шевченко)
1959 թ.  Կիևի Լենինյան շքանշանակիր Տ. Շևչենկոյի անվան պետական համալսարան 
1984 թ. Կիևի Լենինյան շքանշանակիր և Հոկտեմբերյան մեծ հեղափոխության շքանշանակիր Տ. Շևչենկոյի անվան պետական համալսարան
1994—1999 թթ.  Կիևի Տարաս Շևչենկոյի անվան համալսարան (КУ)
1999 թվականից՝ Կիևի Տարաս Շևչենկոյի անվան պետական համալսարան։


== Կիևի համալսարանն այսօր ==
Կիևի Տարաս Շեւչենկոյի անվան համալսարանը բազմակողմանի կրթական և գիտական ​​համալիր է։ Այն ունի հումանիտար և բնական գիտությունների 14 ֆակուլտետներ և 7 ուսունական հաստատություններ, որոնցում սովորում են շուրջ 25 հազար ուսանողներ։  Համալսարանն ունի նաև ֆիզ-մաթ լիցեյ (միջնակարգ դպրոց արտոնյալների համար ցարական Ռուսաստանում և արևմտյան Եվրոպայում), Ինֆորմացիոն տեխնոլոգիաների կենտրոն, հրատարակչական և տպագրական կենտրոններ, մի քանի աստղադիտարաններ, գրադարան, բուսաբանական այգի և Կանևսկի արգելոց։


== Ծանոթագրություններ ==
(3598) Սոսիեր

(3598) Սոսիեր (անգլ.՝ Saucier), աստերոիդ աստերոիդների հիմնական գոտում։ Հայտնաբերվել է 1977 թվականի մայիսի 18-ին Էլեն Հովելի կողմից Պալոմարում։
Միջին հեռավորությունը Արեգակից կազմում է 3,172511 ա. մ., առավելագույնը մոտենում է 2,8457 ա. մ. հեռավորության վրա և հեռանում 3,4993 ա. մ.։ Արեգակի շուրջ մեկ ամբողջական պտույտ է կատարում 2063,97 երկրային օրվա ընթացքում, իր ուղեծրով շարժվելով միջինում 0,174421 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3598) Սոսիեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուսուրական քարադր

Ուսուրական քարադր (լատ.՝ Charadrius placidus) քարադրանմանների կարգի (Charadrius) քարադրների ընտանիքի (Charadriidae) թռչուն։
Ճնճղուկի նման փոքր թռչուն է, որն ապրում է գետերի և լճերի խճով հարուստ ափերին։ Չվող թռչուն է։
Մարմնի վերին մասը գորշավուն-մոխրագույն է, մարմնի ստորին մասը սպիտակ է, քարճիկն ունի սև լայնակի շերտ։ Գլխի վերին մասը սևամորթ է, ճակատին սև ժապավեն կա, կտուցի վերին մասը սև է, իսկ աչքերի շուրջ կա դեղին օղակ։
Այն արձակում է կտրուկ և կարճ ճչացող «կռռոց»։
Ուսուրական քարադրի բույնը կառուցվում է ավազի մեջ, երբեմն խճաքարով։ Էգ թռչունը դնում է 4 ձու՝ դեղնավուն մուգ կետերով։


== Սնունդ ==
Ուսուրական քարադրի հիմնական սնունդ են հանդիսանում անողնաշարավոր կենդանիները։ Այս թռչունների համար սնունդ են հանդիսանում նաև ճանճերը, երկթևանիները, անձրևաորդերը, ինչպես նաև այլ մրջյուններ և նրանց թրթուրները։


== Պատկերասրահ ==

		
		
		
		
		
		


== Տես նաև ==
Փոքր քարադր
Ծովային քարադր


== Ծանոթագրություններ ==


== Հղումներ ==
Ռուսաստանի ողնաշարավոր կենդանիներ։ Ուսուրական քարադր(չաշխատող հղում)
Գևորգ Պետրոսյան (այլ կիրառումներ)

Գևորգ Պետրոսյան կարող է վերաբերել՝

Գևորգ Լյուդվիգի Պետրոսյան (ծ. 1940) — հայ մեխանիկ, տեխնիկական գիտությունների դոկտոր, պրոֆեսոր։
Գևորգ Հովսեփի Պետրոսյան (1859-1906) — դերասան, ռեժիսոր, թատերական գործիչ։
Գևորգ Պետրոսի Պետրոսյան (1912-1961) — հայ արձակագիր։
Գևորգ Վոլոդյայի Պետրոսյան (ծ. 1972) — իրավաբան, 2009 թ. ՀՀ աշխատանքի և սոցիալական հարցերի նախարար։
Սուրբ Զորավոր եկեղեցի (Ահավանք)

Սուրբ Զորավոր եկեղեցի, Ահավանից Սուրբ Զորավոր եկեղեցի, եկեղեցի Վանի նահանգի, Ահավանք գյուղում, Աղթամար կղզու դիմաց։


== Ծանոթագրություններ ==
Կաստան

Կաստան (ֆր.՝ Castans), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 120 մարդ, բնակչության խտությունը` 7.05 մարդ/կմ²։ Բնակավայրը զբաղեցնում է 17.01 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մոնպելիե քաղաքից` 115 կմ արևմուտք, Կարկասոն քաղաքից` 25 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 74 աշխատունակ (15-64 տարեկան)  բնակիչ, որոնցից ակտիվ էին 43-ը, իսկ ոչ ակտիվները` 31։ Ակտիվության ցուցանիշը կազմում է 58,1 %։ 43 աշխատունակ մարդկանցից աշխատել է 33 անձ (18 տղամարդ և 15 կին)։ Գործազուրկ են եղել 10 անձ (5 տղամարդ և 5 կին)։ 31 անաշխատունակներից 3-ը եղել են աշակերտներ կամ ուսանողներ, 15-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հնդկաստանը օլիմպիական խաղերում

Հնդկաստանը առաջին անգամ մասնակցել է 1900 թվականի ամառային օլիմպիական խաղերին։ Այդ խաղերում Հնդկաստանը ներկայացնում էր Նորման Պրիչարդը, ով աթլետիկա սպորտաձևում նվաճեց երկու մեդալ (երբեմն այդ մեդալները համարվում են Մեծ Բրիտանիայի կողմից տրված, քանի որ Հնդկաստանն այդ ժամանակ Բրիտանական կայսրության մի մասն էր)։ 1920 թվականին ուղարկվեց Հնդկաստանի մարզիկների թիմը։ Այդ ժամանակից ի վեր Հնդկաստանը մասնակցեց ամառային բոլոր խաղերին։ Ընդհանուր առմամբ, 23 խաղերում մասնակցել են 728  մարզիկներ (637 տղամարդ և 91 կին)։ Հնդկաստանի մարզիկները հանդես են եկել բադմինտոն, բասկետբոլ, բռնցքամարտ, ըմբշամարտ, հեծանվավազք, ջրային պոլո, մարմնամարզություն, ձիավարություն, ձյուդո, ձիասպորտ, աթլետիկա, սեղանի թենիս, լող, դայվինգ, ծանրամարտ, սուսերամարտ, ֆուտբոլ, մականախաղ սպորտաձևերում։ Խոշորագույն պատվիրակությունը երկիրը ներկայացրեց 1948 թվականի խաղերին (79 մարդ)։
Ձմեռային օլիմպիական խաղերին Հնդկաստանը մասնակցում է 1964 թվականից։ Մինչ այժմ երկիրը հանդես է եկել ինը ձմեռային խաղերում։ Հնդկաստանը ներկայացրել են 15 տղամարդ և 2 կին, ովքեր մասնակցում էին լեռնադահուկային սպորտաձևերին։
Հնդկաստանը ներկայացնող մարզիկները ընդհանուր թվով նվաճեցին 28 մեդալ, հիմնականում մականախաղ սպորտաձևից։ Հնդկաստանի տղամարդկանց հոկեյի հավաքականը 1928 թ.-ից 1980 թվականներին նվաճեց տասնմեկ, այդ թվում վեց ոսկե մեդալ։ Միևնույն ժամանակ, Ուդհեմ Սինգհը և Լեսլի Կլաուդիուսը նվաճեցին 3 ոսկե և 1 արծաթե մեդալ։
Հնդկաստանի կանանց թիմը միայն մեկ անգամ 1980 թվականին է մասնակցել մականախաղին և զբաղեցրել չորրորդ հորիզոնականը։ Օլիմպիական խաղերում չորս անգամ մասնակցել է  տղամարդկանց ֆուտբոլային թիմը (ամենաբարձր նվաճումը 1956 թվականին էր, զբաղեցրին չորրորդ հորիզոնականը), մեկ անգամ` բասկետբոլային թիմը։
2008 թվականին Պեկինում Հնդկաստանի պատմության մեջ միակ ոսկե մեդալը նվաճեց Աբհինավ Բինդրան։
Հնդկաստանի Ազգային օլիմպիական կոմիտեն, որը կոչվում էր Հնդկաստանի օլիմպիական ասոցիացիա, հիմնադրվել է 1927 թվականին։ 2012 թվականի դեկտեմբերի 4-ին Միջազգային օլիմպիական կոմիտեն ժամանակավորապես դադարեցրեց Հնդկաստանի Ազգային օլիմպիական կոմիտեին իր հովանու ներքո պահելը։ Հնդկաստանի մարզիկները կարող էին մասնակցել օլիմպիական մրցույթներին միայն որպես անկախ օլիմպիականներ։


== Մեդալակիրներ ==


== Մեդալների աղյուսակ ==


=== Ամառային օլիմպիական խաղերի մեդալներ ===


=== Մեդալները սպորտաձևերում ===


== Ծանոթագրություններ ==


== Արտաքին հղումներ ==
Статистика на Sports-reference.com Archived 2008-12-30 at the Wayback Machine.
Индия на официальном сайте Олимпийского движения
«Медалисты Олимпийских игр на сайте МОК»։ Արխիվացված է օրիգինալից 2011-08-21-ին 
	Олимпийская ассоциация Индии Archived 2006-02-05 at the Wayback Machine.
Կրիան ու նապաստակը

«Կրիան ու նապաստակը» (անգլ.՝ The Tortoise and the Hare), Ուոլթ Դիսնեյ ընկերության «Silly Symphonies» շարքի կարճամետրաժ անիմացիոն ֆիլմ՝ հիմնված Եզոպոսի համանուն առակի վրա։ Թողարկվել է 1935 թվականի հունվարի 5-ին, ռեժիսորը եղել է Ուիլֆրեդ Ջեքսոնը։ 1935 թվականին մուլտֆիլմն արժանացել է «Օսկար» մրցանակի «Լավագույն անիմացիոն կարճամետրաժ ֆիլմ»։ Համարվում է, որ մուլտֆիլմը հիմք է ծառայել Բագզ Բաննի կերպարի ստեղծման համար։


== Սյուժե ==
Ի տարբերություն բնօրինակ առակի, որն ընդամենը մրցում էր նապաստակի և կրիայի միջև, մուլտֆիլմում տեղի է ունենում մարզական մեծ իրադարձություն։ Մաքս նապաստակը՝ մրցավազքի առաջատարը, ինքնավստահ է, աթլետիկ և անհավատալի արագաշարժ։ Նրա հակառակորդը՝ Թոբի կրիան, ընդհակառակը, դանդաղաշարժ է, անշնորհք, ինչի պատճառով ծաղրում են նրան։ Սակայն նա ունի ձգվելու կարողություն, ինչը հարմար է որոշ իրավիճակներում։ Մաքսը Թոբիին ասում է, որ ինքը պատրաստվում է ազնվորեն մասնակցել, սակայն ակնհայտ երևում է, որ Մաքսը պատրաստվում է պարզապես նվաստացնել հակառակորդին։ Մրցավազքն սկսվում է, և Մաքսը դուրս է գալիս մեկնակետից, իսկ Թոբիին վազքն սկսելու համար անհրաժեշտ է, որ մեկնարկի ազդանշան տվողը հրի իրեն։
Մաքսը մրցավազքում առաջատարն է՝ սրընթաց անցնելով ճանապարհով։ Նա որոշում է կանգ առնել և ծառի տակ քնած ձևանալ, որպեսզի պարզապես տեսնի, թե ինչպես է շարժվում Թոբին։ Թոբին, մտածելով, որ Մաքսն իսկապես քնած է, կամաց անցնում է նրա կողքով։ Որոշ ժամանակ անց Մաքսը նորից է նրան հասնում ու առաջ անցնում։
Ճանապարհից մի փոքր հեռու Մաքսն անցնում է իգական դպրոցի մոտով։ Նա կանգ է առնում, որպեսզի զրուցի աղջիկ նապաստակների հետ։ Երբ Թոբին ոտքերը քարշ տալով անցնելիս է լինում, աղջիկները նրան առաջարկում են կանգ առնել, բայց Թոբին չի համաձայնվում, քանի որ ցանկանում է ավարտել մրցավազքը։ Մաքսն ուշանում է, չնայած Թոբին այժմ առաջին տեղում է, բայց նա այնքան դանդաղաշարժ է, որ Մաքսի համար դժվար չի լինի հասնել նրան։ Մաքսն օգտագործում է դպրոցի մարզական սարքավորումները, որպեսզի աղջիկներին ցույց տալ իր հմտությունները՝ որպես հրաձիգ, բեյսբոլիստ և թենիսիստ։
Դրանից հետո է միայն Մաքսը լսում ամբոխի ճիչերը և գիտակցում, որ Թոբին այդքան էլ հեռու չէ եզրագծից։ Նա աղջիկներին հրաժեշտ է տալիս և վազում՝ դեռ մտածելով, որ կհաղթի։ Թոբին տեսնում է, որ Մաքսը հասնում է, և մեծացնում է արագությունը՝ ձգելով իր ոտքերը։ Մրցավազքի վերջում Մաքսը գրեթե գրեթե հասնում է եզրագծին, բայց Թոբին ձգում է վիզը և եզրագիծը հատում առաջինը։ Ամբոխը վազում և շնորհավորում է հաղթողին՝ Թոբի Կրիային՝ ձեռքերով տանելով նրան։


== Այլ ստեղծագործություններում ==
1936 թվականին ստեղծվել է «Թոբի կրիայի վերադարձը» շարունակությունը։
Թոբի կրիան հանդիպում է «Ով է դավել Ռոջեր ճագարին» կինոֆիլմի եզրափակիչ տեսարանում։
Թոբին ու Մաքսը հյուր են նաև Դիսնեյի «Մկան տունը» սերիալում։


== Ծանոթագրություններ ==


== Արտաքին հղումներ ==
Պաշտոնական կայք
«Կրիան ու նապաստակը»(անգլ.) Big Cartoon DataBase կայքում
Extracts from the Album A Hard Day’s Night

Extracts from the Album A Hard Day’s Night, Բիթլզ խմբի մինի ալբոմ, որը թողարկվել է 1964 թվականի նոյեմբերի 6-ին (номер по каталогам - GEP 8924)։ Այս ալբոմը խմբի սկավառակագրության մեջ դարձել է յոթոերորդ մինի ալբոմը։ Այն ներառում է չորս երգեր, որոնք հնչում են ալբոմի համանուն ֆիլմում։
Բացի Մեծ Բրիտանիայից, ալբոմը նաև թողարկվել է Ճապոնիայում, Դանիայում և Ֆրանսիայում։


== Երգացանկ ==
Ա կողմ«Any Time at All» - 2։14
«I’ll Cry Instead» - 2։06Բ կողմ«Things We Said Today» - 2։38
«When I Get Home» - 2։19


== Մինի ալբոմների մասնակցությունը բրիտանական աղյուսակներում ==
Աղյուսակում հայտնվելու ամսաթիվը։ հունվարի 9, 1965
Ամենաբարձր հորիզոնական։ 8
Աղյուսակում գտնվելու տևողությունը։ 17 շաբաթ


== Ծանոթագրություններ ==


== Աղբյուրներ ==
«Библия The Beatles: «UK EP release: Extracts From The Album A Hard Day’s Night»» (անգլերեն)։ The Beatles Bible։ Արխիվացված է օրիգինալից 2012-11-01-ին։ Վերցված է 2012-09-28 
«Обложка и технические данные о мини-альбоме Extracts From The Album A Hard Day’s Night» (անգլերեն)։ Graham Calkin’s Beatles Pages։ Արխիվացված է օրիգինալից 2012-11-01-ին։ Վերցված է 2012-09-28
Հազարասպ

Հազարասպ (ուզբ.՝ Hazorasp, Ҳазорасп), քաղաքային ավան (1984-1992 թվականներին՝ քաղաք) Ուզբեկստանում Խորեզմի մարզի վարչական կենտրոնը։ 2008 թվականին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։


== Պատմություն ==


=== Հին Հազարասպ ===
Հազարասպը Կենտրոնական Ասիայի ամենահին քաղաքներից մեկն է, որը գտնվում է Ուզբեկստանի Հանրապետության Խորեզմի օազիսի հարավային սահմանին։
Քաղաքի պատմության վաղ շրջանը ներկայացված է տեղական մշակութային շերտերով, որոնց կերամիկական նյութերը վերաբերում են մ.թ.ա. 1-ին հազարամյակի 1-ին կեսին, ինչպես նաև աշտարակներով պարիսպների մնացորդներով։
Պատերը կտրված են սլաքի տեսքով անցքերով և զարդարված են ուղղանկյուն որմնասյուներով։ Ամրոցի արտաքին պատերն ու անկյունները ամրացված են քառանկյուն և քառակուսի աշտարակներով և որմնասյուներով։


=== Միջնադարյան Հազարասպ ===
Հազարասպը հիշատակվում է պարսկական պատմիչ Աթ Տաբարիի պատմական աշխատության մեջ (IX դար)։ 10-րդ դարի պարսիկ աշխարհագրագետ Ալ Իսթահրին, նկարագրելով Խորեզմի ոռոգման համակարգերը, հիշատակել է Հազարասպի մեծ ջրանցքը, որի երկայնքով նավարկել են մեծ նավեր, ինչպես նաև Հազարասպ քաղաքը, որը գտնվել է Ամուդարի մոտակայքում գտնվող մի հարթավայրում։
Ըստ Ալ-Մաքդիսիի՝ Հազարասպը եղել է առևտրային խոշոր քաղաք, ունեցել է շատ շուկաներ։ Հազարասպը մինչև XIII դարի սկիզբը, այսինքն՝ մոնղոլական արշավանքներից առաջ, 300 տարի շարունակեել է  ծաղկող առևտրային խոշորագույն քաղաքներից մեկը։
XVIII-XIX դարերում Հազարասպը եղել է խանության 2-րդ նշանակալից քաղաքը մայրաքաղաք Խիվայից հետո, որտեղ ապրում էր Խիվա խանի ժառանգներից մեկը։ Այդ տեղեկատվությունը թողել են օտարերկրյա ճանապարհորդներ Թոմսոնը, Եֆրեմովը, Ռուկավկինը և այլք։
XIX դարի սկզբին Հազարասպը բաժանվել է հետևյալ թաղամասերի՝ Կիփչակ-Կունգրադ, Աք Սարայ, Խան Կալաշի, Մայ Ջենգիլ և այլն։


== Ծանոթագրություններ ==


== Գրականություն ==
Толстов С. П. Древний Хорезм. М.-Л., 1948.
Luzac & Co (1986)։ «The Encyclopedia of Islam»։ The Encyclopaedia of Islam, Vol. III։ London: E.J. Brill։ էջեր 1–1304 


== Արտաքին հղումներ ==
Խորեզմի կայքը
Չամզինսկի շրջան

Չամզինսկի շրջան (ռուս.՝ Чамзинский район Мордовии, էրզ.՝ Чаунзабуе), մունիցիպալ շրջան Ռուսաստանի Դաշնության Մորդովիա հանրապետությունում։
Ստեղծվել է 1929 թվականին։ Վարչական կենտրոնը՝ Չամզինկա։


== Աշխարհագրություն ==
Շրջանի տարածքի մակերեսը կազմում է 1009,5 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31724 մարդ։ Բնակչության խտությունը կազմում էր 31,43 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լատիներեն արտահայտությունների ցանկ «I»

Այս էջը ներկայացնում է ամենատարածված լատիներեն արտահայտությունների  հայերեն թարգմանությունները։ Ընդգրկված արտահայտություններից շատերն իրենք նույնպես թարգմանված են հին հունարեն հռետորական արտահայտություներից, քանզի  Հին Հունաստանում գրականությունը և հռետորական արվեստը մի քանի հարյուրամյակ ավելի վաղ են զարգացել քան Հին Հռոմում։
Այս ցանկի մեջ ընդգրկված  է I տառը։ Հիմնական ցանկն ամբողջությամբ  տես՝ Լատիներեն արտահայտությունների ցանկ (ամբողջը) էջում։ 


== I ==


== Հղումներ ==


== Ծանոթագրություններ ==
Սկիբինցի (այլ կիրառումներ)

Սկիբինցի, կարող է վերաբերել՝

Սկիբինցի - գյուղ, Ուկրաինայի Վիննիցայի մարզի Պոգրեբիշչեի շրջանում
Սկիբինցի - գյուղ, Ուկրաինայի Վիննիցայի մարզի Տրոստյանեցի շրջանում
Տրևիեռ

Տրևիեռ (ֆր.՝ Trévières), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 942 մարդ, բնակչության խտությունը` 80.51 մարդ/կմ²։ Բնակավայրը զբաղեցնում է 11.7 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 532 աշխատունակ (15-64 տարեկան)  բնակիչ, որոնցից ակտիվ էին 373-ը, իսկ ոչ ակտիվները` 159։ Ակտիվության ցուցանիշը կազմում է 70,1 %։ 373 աշխատունակ մարդկանցից աշխատել է 328 անձ (176 տղամարդ և 152 կին)։ Գործազուրկ են եղել 45 անձ (25 տղամարդ և 20 կին)։ 159 անաշխատունակներից 37-ը եղել են աշակերտներ կամ ուսանողներ, 75-ը` թոշակառուներ, իսկ 47-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆրոյդենշտադ

Ֆրոյդենշտադ (գերմ.՝ Freudenstadt), քաղաք Գերմանիայում, Բադեն Վյուրտեմբերգ երկրամասում։
Գտնվում է Կառլսռուե վարչական շրջանի ենթակայության ներքո։ Մտնում է Ֆրոյդենշտադ շրջանի կազմի մեջ։ Բնակչությունը 23 551 մարդ է (2010 թվականի դեկտեմբերի 31-ի տվյալներով)։ Զբաղեցնում է 87,58 կմ² տարածք։ Պաշտոնական կոդը՝ 08 2 37 028։


== Ծանոթագրություններ ==


== Արտաքին հղումներ ==
Պաշտոնական կայք
Հայկաձորի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Հայկաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 11 հուշարձան (17 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Շենակ Սեն Սյորեն դ’Յուզե

Շենակ Սեն Սյորեն դ’Յուզե (ֆր.՝ Chenac-Saint-Seurin-d’Uzet), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Կոզ կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17098։


== Բնակչություն ==
Համայնքի բնակչությունը 2010 թվականին կազմում էր 612 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Շենակ Սեն Սյորեն դ’Յուզեի վիճակագրության ազգային ինստիտուտ (ֆր.)
(9360) 1992 EV13

(9360) 1992 EV13, աստերոիդ աստերոիդների հիմնական գոտում։ Հայտնաբերվել է 1992 թվականի մարտի 2-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,972045 ա. մ., առավելագույնը մոտենում է 2,8861 ա. մ. հեռավորության վրա և հեռանում 3,058 ա. մ.։ Արեգակի շուրջ մեկ ամբողջական պտույտ է կատարում 1871,46 երկրային օրվա ընթացքում, իր ուղեծրով շարժվելով միջինում 0,192363 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9360) 1992 EV13 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիժնի Սարդիկ

Նիժնի Սարդիկ (ռուս.՝ Нижний Сардык, բաշկիրերեն՝ Түбәнге Сәрҙек), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 231 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իզնելո

Իզնելո (իտալերեն՝ Isnello)՝ կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 1922 մարդ, բնակչության խտությունը կազմում է 38 մարդ/կմ²։ Զբաղեցնում է 50 կմ² մակերես տարածք։ Փոստային ինդեքսն է՝ 90010։ Հեռախոսային կոդը՝ 0921։
Բնակավայրի հովանավորն է Սուրբ Նիկողայոս Զմյուռնացին՝ Միրլիկիի հրաշագործը։ Տոնը նշվում է ամեն տարի սեպտեմբերի 6-ին։


== Ծանոթագրություններ ==
Ելիզավետպոլի գավառ

Ելիզավետպոլի գավառ, վարչաքաղաքական միավոր Ռուսական կայսրության կազմում։ Ձևավորվել է 1840 թվականին՝ Վրացա-Իմերեթական ապա Թիֆլիսի նահանգի կազմում, 1868 թվականին՝ Ելիզավետպոլի նահանգի կազմում։ Գավառի կենտրոնը Ելիզավետպոլ քաղաքն էր։
Ելիզավետպոլի գավառը հյուսիս-արևմուտքից սահմանակցում էր Ղազախի, արևելքից՝ Արեշի, հարավից՝ Ջևանշիրի գավառներին։ Արևմուքում անցնում էր սահմանը Երևանի, իսկ հյուսիսում՝ Թիֆլիսի նահանգների հետ։
Ներառել է հիմնականում ժամանակակից (Շամքորի, Սամուխի, Գորանբոյի, Գյոյգյոլի, Դաշկեսանի և Գետաբեկի շրջանները, ինչպես նաև՝ Արցախի հանրապետության Շահումյանի շրջանը։


== Անվանում ==
«Ելիզավետպոլ» անվանումը թվագրվում է 1804 թվականին։ Ռուս-պարսկական պատերազմի (1804-1813) ընթացքում առաջինը ռուսական զորքերը գրավեցին Գանձակը և վերացրին համանուն խանությունը։ Քաղաքը վերանվանվեց Ալեքսանդր I կայսեր կնոջ՝ Ելիզավետա կայսրուհու անունով կոչվում է Ելիզավետպոլ։ Այդ անունը շարունակվում է գործածվել մինչև 1918 թվականը, երբ նորաստեղծ Ադրբեջանի հանրապետությունը մայրաքաղաք է հռչակում այդ բնակավայրը և հուլիսի 30-ին վերականգնում միջնադարյան «Գյանջա» անունը։


== Պատմություն ==
Գավառը կազմվել է 1840 թվականին՝ հիմնականում համանուն գավառի շրջաններում (1804-1840)։ Նախկինում, այն մտնում էր Ղաջարական Պարսկաստանի Գանձակի խանության (1747-1804) մեջ։ Այդպիսով, Գարդման-Շակաշենը Ռուսական կայսրությանը միացել էր ավելի քան 25 տարի Թուրքմենչայի պայմանագրից առաջ, և մնացել դրա կազմում ավելի քան հարյուր տասը տարի։
Ռուսական տիրապետության առաջին հինգ տասնամյակների ընթացքում տեղի են ունենում վարչատարածքային մի քանի փոփոխություններ։ 1840 թվականին լուծարվում է Վրացական նահանգը՝ որպես ինքնուրույն միավոր. Կովկասում ստեղծվում են վարչաքաղաքական երկու միավորներ՝ Վրացա-Իմերեթական նահանգ և Կասպիական մարզ։ Առաջինի կազմում ընդգրկվում են Ղազախը և Շամշադինը՝ Գանձակի գավառի կազմում։ 1846 թվականից վերոհիշյալ երկու միավորները կիսվում են երկուական մասի. Վրացա-Իմերեթական նահանգում ձևավորվում են Թիֆլիսի (1846-1918) և Քութայիսի (1846-1918) նահանգները։ Թիֆլիսի նահանգից առանձնացվում է Երևանի նահանգը (1849), ապա ևս երկու գավառ՝ Ղազախը և Ելիզավետպոլը։ Դրանց միանում են Բաքվի նահանգից առանձնացած Ղարաբաղ-Զանգեզուրին, և 1868 թվականին հիմնվում է Ելիզավետպոլի նահանգը։ Գավառի տարածքով էր անցնում Կովկասի գլխավոր՝ Թիֆլիս-Բաքու երկաթուղին։
1918-1920 թվականներին Ելիզավետպոլի գավառն ամբողջությամբ մտել է Մուսավաթական Ադրբեջանի կազմի մեջ, 1920 թվականից հետո մնացել Խորհրդային Ադրբեջանին։


== Բնակչություն ==
1897 թվականի մարդահամարի տվյալներով գավառի բնակչությունը 162,788 մարդ էր, որի 26,4 տոկոսը հայեր էին (43040 մարդ), իսկ 63,9 տոկոսը՝ թաթարներ (103970 մարդ)։ Դա ամբողջ Կովկասում Բաքվի գավառից հետո երկրորդն էր, որում կար 100 հազարից ավելի թյուրքալեզու բնակիչ։ Ռուսների թիվը 7224 մարդ էր (4,4 %), գերմանացիներինը՝ 3086 (1,9 %), բելառուսներինը՝ 2835 (1,7 %): Ելիզավետպոլ քաղաքի բնակչությունը 1897 թվականին 33625 մարդ էր։
1920 թվականին Ելիզավետպոլի գավառն ամբողջությամբ միացվում է Խորհրդային Ադրբեջանին, որից 1929 թվականին կազմվելու էին Շամքորի, Սամուխի, Նարիմանի (Խանլարի), Դաշկեսանի և Գետաբեկի, Շահումյանի շրջանները։


== Վարչական բաժանում ==
1913 թվականին գավառը 326 գյուղերը միավորված էին 52 գյուղական համայնքների միջև՝


== Տես նաև ==
Արևելյան Հայաստանը Ռուսական կայսրության կազմում


== Ծանոթագրություններ ==
Վիլյարտա դե լոս Մոնտես

Վիլյարտա դե լոս Մոնտես (իսպ.՝ Villarta de los Montes), բնակավայր և մունիցիպալիտետ Իսպանիայում՝ Բադախոս պրովինցիայում (Էստրեմադուրա ինքնավար համայնքում)։ Մունիցիպալիտետը գտնվում է Լա Սիբերիա շրջանում։ Զբաղեցնում է 123.3 կմ2 տարածք։ Բնակչությունը 592 մարդ (2010 թվականի տվյալներով)։ Պրովինցիայի վարչական կենտրոնից գտնվում է 210 կմ հեռավորության վրա։


== Արտաքին հղումներ ==
Villarta de los Montes
Foro de Villarta de los Montes
Casa Rural "Balcón de los Montes"
Էռնստ Նեիզվեստնի

Էռնստ Նեիզվեստնի (ռուս.՝ Неизвестный, Эрнст Иосифович, ապրիլի 9, 1925(1925-04-09)[…], Եկատերինբուրգ, ՌԽՖՍՀ, ԽՍՀՄ - օգոստոսի 9, 2016(2016-08-09)[…], Նյու Յորք, Նյու Յորք, ԱՄՆ), խորհրդային և ամերիկացի քանդակագործ։ Երկրորդ համաշխարհային պատերազմի մասնակից։


== Կենսագրություն ==

Էռնստ Նեիզվեստնին ծնվել է բժիշկ-օտորինոլարինգոլոգ Իոսիֆ Մոիսեի Նեիզվեստնու (1898, Օրենբուրգ - 1979, Սվեռդովսկ) և բանաստեղծուհի Բելլա Աբամի Դիժուրի (1903-2006) ընտանիքում։ Մայրը մասնագիտությամբ քիմիկոս՝ գրում էր նաև գիտամատչելի գրքեր երեխաների համար։ Պապը՝ Մոիսեյ-Լեյբ Իոսիֆի Նեիզվեստնին (Մեիզվեսնով, 1874-1945), Իոսել Նեիզվեստնի կանտոնիստի ընտանիքից էր (ծնվ․ 1840)։ Նա 1900 թվականին ընտանիքը Օրենբուրգից տեղափոխել է Բելորեցկ, որտեղ Բելորեցկի մետալուրգիական կոմբինատում տպարան է բացել, 1905 թվականին ընտանիքը (կինը Էսթեր Արոնովնան և երեք երեխաները) տեղափոխվում է Վերխնեուրալսկ։ Այստեղ՝ Կոմերչեսկի փողոցում, Տրոֆիմովների ժառանգների տանը, Մոիսեյ-Լեյբ Իոսիֆի Նեիզվեստնին հիմնել է քաղաքի ամենամեծ տպարանը։ 1917 թվականի հեղափոխությունից հետո գրաշար է աշխատել։


== Ծանոթագրություններ ==
Հալկամ Պապեռոնցի

Հալկամ Պապեռոնցի (12-րդ դար, Պապեռոն, Լամբրոնի գավառ, Օշինյանների իշխանություն, Կիլիկիայի Հայկական Իշխանություն - 13-րդ դար), հայ իշխան Կիլիկիայի հայկական իշխանությունում և Կիլիկիայի հայկական թագավորությունում, Մանիոն, Լամոս, Ժամնկա և Անամուռ բերդերի տերը։
Ռիտայի և Բակուրանի եղբայրը, Կիլիկիայի իշխան, ապա՝ թագավոր Լևոն Բ-ի մորեղբայրը։


== Կենսագրություն ==
1197 թվականին Կիլիկիայի իշխան Լևոն Բ-ի կողմից Ներսես Լամբրոնացու և Պողոս իշխանի հետ, որպես պատվիրակ ուղարկվում է Կոստանդնուպոլիս՝ Բյուզանդիայի կայսր Ալեքսիոս Գ Անգելոսի (1195-1203) մոտ։ 1199 թվականին մասնակցել է Լևոն Բ-ի թագադրության արարողությանը, որով Լևոնը հռչակվում է Կիլիկիայի թագավոր։


== Ծանոթագրություններ ==
Շեերի

Շեերի (ֆր.՝ Chéhéry), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 137 մարդ, բնակչության խտությունը` 27.85 մարդ/կմ²։ Բնակավայրը զբաղեցնում է 4.92 կմ² տարածք։
2017 թվակին հունվարի 1-ից համայնքը հանդիսանում է Շեմերի Շեերի համայնքի մաս։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 85 կմ հյուսիս-արևելք, Շառլվիլ Մեզիեր քաղաքից 19 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 87 աշխատունակ (15-64 տարեկան) բնակիչ, որոնցից ակտիվ էին 59-ը, իսկ ոչ ակտիվները` 28։ Ակտիվության ցուցանիշը կազմում է 67,8 %։ 59 աշխատունակ մարդկանցից աշխատել է 53 անձ (25 տղամարդ և 28 կին)։ Գործազուրկ են եղել 6 անձ (3 տղամարդ և 3 կին)։ 28 անաշխատունակներից 12-ը եղել են աշակերտներ կամ ուսանողներ, 10-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գլխոնց

Գլխոնց, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 25 կմ հյուսիս-արևմուտք։


== Պատմամշակութային կառույցներ ==
Գլխոնցի մոտակայքում գտնվում էր Ս. Լուսավորիչ ավերակ վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Շենդերովի եկամտաբեր տուն

Շենդերովի եկամտաբեր տուն (ռուս.՝ Доходный дом С. И. Шендерова), շենք Դոնի Ռոստովում, որը գտնվում է Վորոշիլովի պողոտայում (շենք №33): Եկամտաբեր տունը կառուցվել է XIX դարի վերջում ռոստովցի ճարտարապետ Ն. Սոկոլովի նախագծով։ Շենքի ճարտարապետությունը անցումային ոճ է էկլեկտիզմից մոդեռն։ Շենդերովի եկամտաբեր տունն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
Տունը կառուցվել է XIX դարի վերջում ռոստովցի ճարտարապետ Ն. Սոկոլովի նախագծով։ Այն պատկանել է երկրորդ գիլդիայի վաճառական Սոլոմոն Իզրաիլևիչ Շենդերովին (1877-՞)։ Շենքի կենտրոնական մասի առաջին հարկը վարձակալում էին առևտրի տարբեր հաստատություններ։ Երկրորդ հարկն օգտագործվել է Ս. Շենդերովի կողմից որպես բնակելի տարածք, այնտեղ են եղել նաև ընդունելության դահլիճները։ Շենքի կողքային մասերում տեղակայված էին բնակարաններ։
Խորհրդային իշխանության հաստատումից հետո եկամտաբեր շենքն ազգայնացվեց։ 1920-ական թվականներին շենքի առաջին հարկում առևտրային կազմակերպություններ էին, իսկ երկրորդում՝ կոմունալ բնակարաններ։
Տունը տուժել է Հայրենական մեծ պատերազմի տարիներին, կորսվել է կենտրոնական վրանածածկույթը։ 1950-ական թվականներին շենքը վերականգնվեց ճարտարապետներ Մ. Իշունինայի և Գ. Պետրովի նախագծով։ Այդ ժամանակ էլ հայտնվեցին նոր կցակառույցներ։

2000-ական թվականների կեսերին իրականացվել է շենքի վերակառուցում, որի ընթացքում կենտրոնական վրանածածկույթը վերականգնվել է իր սկզբնական տեսքով։ Ներկայումս շենքում տեղակայված է «Ալֆա-բանկի» բաժանմունքը։


== Ճարտարապետություն ==
Երկհարկանի շենքն ունի П-աձև հատակագիծ։ Գլխավոր ճակատը դուրս է գալիս Վորոշիլովյան պողոտա, կողայինները՝ Սերաֆիմովիչի և Տեմեռնիցկայա փողոցներ։ Գլխավոր ճակատի կենտրոնական հատվածը և անկյունային մասերը ավարտվում են վրանածածկերով ուղղանկյունաձև ատտիկոսներով։ Առաջին հարկը դրվագված է կոպտատաշ քարով։ Ճակատի պատուհանների ձևավորման համար օգտագործվել են բազմաթիվ ծեփակերտ զարդեր՝ կանանց գլուխներ, հերմաներ, ծաղկաշղթաներ, ծաղկեպսակներ, բուսական նախշեր և այլն։ Ճակատի ուղղահայաց մասնատումն ընդգծում են երկրորդ հարկի էրկերներով ելուստավորումները։


== Ծանոթագրություններ ==
Ադենյան որոր

Ադենյան որոր (լատ.՝ Ichthyaetus hemprichii) որորների ընտանիքի թռչուն (Laridae): Որորի այս տեսակը, ինչպես այլ որորներ, ընդգրկված են որորների ցեղում։ Տեսակների էպիտետը նշանակվել է ի պատիվ գերմանացի բնագետ Ֆրիդրիխ Վիլհելմ Հեմպրիխի, ով մահացել է 1825 թվականին Եգիպտոս և Մերձավոր Արևելք արշավանքի ընթացքում։


== Տարածվածություն ==
Ադենյան որորը տարարծված է Բահրեյնում, Ջիբութիում, Եգիպտոսում, Էրիթրեայում, Հնդկաստանում, Իրանում, Իսրայելում, Հորդանանում, Քենիայում, Լիբանանում, Մալդիվներում, Մոզամբիկում, Օմանում, Պակիստանում, Կատարում, Սաուդյան Արաբիայում, Սոմալիում, Շրի Լանկայում, Սուդանում, Տանզանիայում, Արաբական Միացյալ Էմիրություններում և Եմենում։


== Կենսաբանություն ==

Այս թռչունը գիշատիչ է և լեշակեր։ Նրանք սնվում են ձկներով, լողացող խեցգետնանմաններով, ինչպես նաև այլ ծովային թռչունների ձվերով ու ձագերով։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Հղումներ ==
Pons J.M., Hassanin, A., and Crochet P.A.(2005). Phylogenetic relationships within the Laridae (Charadriiformes: Aves) inferred from mitochondrial markers. Molecular Phylogenetics and Evolution 37(3):686-699
Oiseaux
Բնության պահպանության հայկական ընկերություն

Բնության պահպանության հայկական ընկերություն
Ստեղծվել է 1960 թվականին։ Բարձրագույն ղեկավար մարմինը համագումարն է (առաջինը՝ 1960 թվականին), գործադիրը՝ կենտրոնական խորհրդի նախագահությունը։ խնդիրն է աջակցել շրջակա միջավայրի և ընդերքի հարստությունների պահպանման վերաբերյալ կուսակցության և կառավարության միջոցառումների իրականացմանը։
Պրոպագանդում է գիտելիքներ բնության մասին, պետական և հասարակական մարմինների համագործակցությամբ անցկացնում բնապահպանման միջոցառումներ։ Տպագրում է գրքույկներ, բուկլետներ, պլակատներ։
Ընկերության միջոցներով իրականացվում են տեղանքի կանաչապատման միջոցառումներ։ Կազմակերպում է դասախոսություններ, կինոցուցադրումներ, անցկացնում ծաղկի տոն, թռչնի օր, անտառի շաբաթ և այլն։ Գործում են ընկերության շրջանային և քաղաքային 49 խորհուրդներ, որոնցում միավորված են 4680 սկզբնական կազմակերպություն։ Ունի մոտ 1 մլն անհատ, և 4045 կոլեկտիվ անդամ (1986)։
Սեն Մարտինիեն

Սեն Մարտինիեն (ֆր.՝ Saint-Martinien), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Յուրել կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03246։


== Բնակչություն ==
Համայնքի բնակչությունը 2008 թվականին կազմում էր 618 մարդ։


== Տնտեսություն ==
2007 թվականի տվյալներով 375 աշխատունակ տարիքի մարդկանցից (15-64 տարեկան) 303-ը տնտեսապես ակտիվ էին, 72-ը անգործունակ (ակտիվության ցուցանիշը 80,8 %, 1999 թվականին եղել է՝ 70,4 %)։ 303 աշխատունակ բնակիչներից 277-ը աշխատում էին (149 տղամարդ և 128 կին), անաշխատանք էին 26-ը (13 տղամարդ և 13 կին)։ 72 անգործունակ մարդկանցից 20-ը աշակերտներ կամ ուսանողներ են, 25-ը թոշակառու, 27-ը անաշխատունակ էին այլ պատճառներով։


== Տեսարժան վայրեր ==
Սեն Մարտինիեն եկեղեցի՝ XIII դար


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Մարտինիեն» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-4 
«Սեն Մարտինիեն» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2012-12-31
Ասիվ Վոժ (Լիստվենիչնայայի վտակ)

Անվան այլ կիրառումների համար տե՛ս՝ Ասիվ Վոժ (այլ կիրառումներ)Ասիվ Վոժ (ռուս.՝ Асыв-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիստվենիչնայա գետի աջ ափին՝ 7 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000078091
Կոդը ըստ հիդրոլոգիական հետազոտության (ՌԴ) — 103007809
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պիսարշչինա (գյուղ, Կրեմենչուգի շրջան)

Անվան այլ կիրառումների համար տե՛ս՝ ՊիսարշչինաՊիսարշչինա (ուկրաիներեն՝ Писарщина), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Պիսարշչինա գյուղում բնակվում էր 231 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մայդան-Չերնելևեցկի

Մայդան-Չերնելևեցկի (ուկրաիներեն՝ Майдан-Чернелевецький), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Մայդան-Չերնելևեցկի գյուղում բնակվում էր 331 մարդ։ Բնակավայրը զբաղեցնում է 1197 կմ² տարածք։ Բնակչության խտությունը կազմում էր 276,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տանգարա դա Սերրաի գավառ

Տանգարա դա Սերրաի գավառ (պորտ.՝ Microrregião de Tangará da Serra) գավառ Բրազիլիայում, մտնում է Մատու Գրոսու նահանգի մեջ։ Մտնում է Մատու Գրոսու նահանգի հարավարևմտյան մարզի մեջ։ 2006 թվականի տվյալներով բնակչությունը կազմում է 138 202 մարդ։ Զբաղեցված տարածքը 23 728,712 կմ²։ Բնակչության խտությունը 5,8 մարդ/կմ²։


== Վիճակագրություն ==
Համախառն ներքին արտադրանքը կազմել է 865 794 181,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 872,82 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,752։


== Գավառի կազմ ==
Գավառի կազմի մեջ են մտնում հետևյալ համայնքները.

Բարրա դու Բուգրիս
Դենիզի
Նովա Օլիմպիա
Պորտու Էստրելա
Տանգարա դա Սերրա
Հավիտենական կյանք

Հավիտենական կյանք (կամ անմահություն) հավերժական ապրելու գաղափար է։


== Քրիստոնեություն ==
Քրիստոնեության մեջ այն նկարագրվում է որպես Արարիչ և մեր Հայր Աստծո կողմից տրված նվեր աշխարհի ողջ մարդկությանը որը տրվում է բոլոր մարդկանց միայն ու միայն իրենց մեղքերը խոստովանելով, Սուրբ կյանք ապրելով երկրի վրա Սուրբ Հոգու և Հիսուս Քրիստոսի օգնությամբ և Հիսուս Քրիստոսին Տեր ու Փրկիչ խոստովանելով։
Միրչա (գյուղ, Վելիկոբերեզնյայի շրջան)

Անվան այլ կիրառումների համար տե՛ս՝ ՄիրչաՄիրչա (ուկրաիներեն՝ Мирча), գյուղ Ուկրաինայի Անդրկարպատյան մարզի Վելիկոբերեզնյայի շրջանում։
2001 թվականի տվյալներով Միրչա գյուղում բնակվում էր 686 մարդ։ Բնակավայրը զբաղեցնում է 4186 կմ² տարածք։ Բնակչության խտությունը կազմում էր 163,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շագրեն

Շագրեն (ֆրանսերեն chagrin-կենդանու մեջքամասի կաշի), այծի, ոչխարի և այլ կենդանիների մաշկից մշակված փափուկ, անհարթ կաշի։ Ունի բնորոշ (այծակաշվին նմանակված) նախշ, որն ստացվում է մշակված կաշին երեսի կողմից մեքենայի նախշագրտնակի վրա փաթաթելով և գլորմանտրորման ենթարկելով։ Շագրենացնում են յուխտային, գալանտերևային կիսակաշիները, որոնք օգտագործվում են կոշիկի երեսացուի,կահույքի, փոխադրամիջոցների նստատեղերի երեսապատման համար։
Ring of Honor

«Ring of Honor» (թարգ.՝ «Պատվո ռինգ», իրավաբանական անվանում՝ «Ring of Honor Wrestling Entertainment, LLC»), պրոֆեսիոնալ ըմբշամարտի (ռեստլինգ) ամերիկյան համազգային կազմակերպություն, պրոմոշեն։ Հիմնադրվել է 2002 թվականին՝ գործարարներ Ռոբ Ֆայնստինի և Գեյբ Սապոլսկու կողմից։ 2011 թվականին վաճառվել է «Sinclair Broadcast Group» (SBG) հեռահաղորդակցման ընկերությանը։ Կազմակերպության «Ring of Honor Wrestling» կոչվող շաբաթական հեռուստաշոուն բարձր դիտելիություն ունի «SBG» ընկերության բաժանորդների 40%-ի շրջանում։
«ROH»-ի կողմից կազմակերպվում են հեռուստաշոուների նկարահանումներ, փեյ-փեր-վյու (ՓՓՎ) և ինտերնետ փեյ-փեր-վյու (ԻՓՓՎ) իրադարձություններ և ոչ հեռուստատեսային իրադարձություններ Միացյալ Նահանգներում, Կանադայում, ինչպես նաև Մեծ Բրիտանիայում և Ճապոնիայում։
2009 թվականից մինչև 2011 թվականը կազմակերպության ամենշաբաթյա հեռուստաշոուն հեռարձակվել է գործարար Մարկ Քյուբանին պատկանող «HDNet» հեռուստաալիքով։ 2011 թվականի սեպտեմբերից սկսած «Ring of Honor Wrestling» հեռուստաշոուն հյուսիսամերիկյան ծածկությում ցուցադրվում է միմիայն «Sinclair Broadcast Group» ընկերությանը պատկանող կայաններով։ «ROH»-ի հաղորդումները հասանելի են նաև ճապոնիայում՝ «Samurai TV» հեռուստացանցի եթերում։
Համարվում է մեծությամբ երրորդ ռեստինգ կազմակերպությունը Միացյալ Նահանգներում՝ զիջելով միայն «TNA Wrestling»-ին և «WWE»-ին։
«ROH»-ում նշանակալի մասնագիտական կարիերաներ ունեցել են մի շարք այնպիսի ռեստերներ, ինչպիսիք են Բրայան Դենիելսոնը, Սի Էմ Փանքը, Սամոա Ջոն, Քևին Ստինը, Էլ Ջեներիկոն, Սեթ Ռոլինսը, Օսթին Էրիսը և այլք։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Տերանովա դի Պոլինո

Տերանովա դի Պոլինո (իտալերեն՝ Terranova di Pollino), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 1680 մարդ, բնակչության խտությունը կազմում է 15 մարդ/կմ²։ Զբաղեցնում է 112 կմ² տարածք։ Փոստային ինդեքսն է՝ 85030։ Հեռախոսային կոդը՝ 0973։


== Ծանոթագրություններ ==
Ուսոգորսկ

Ուսոգորսկ (ռուս.՝ Усогорск), քաղաքատիպ ավան Ռուսաստանի Կոմիի հանրապետության Ուսդորսկի շրջանի կազմում։
Բնակչությունը 2010 թվականին գրանցված տվյալներով կազմում էր 5146 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելոզգուարդո

Բելոզգուարդո (իտալերեն՝ Bellosguardo), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 1009 մարդ, բնակչության խտությունը կազմում է 63 կմ մարդ/կմ²։ Զբաղեցնում է 16 կմ² մակերես։ Փոստային ինդեքս՝ 84020, հեռախոսային կոդ՝ 0828։


== Բնակչություն ==


== Կապի տվյալներ ==
Հեռախոս՝ 0828 965026
Էլեկտրոնային փոստ՝ bellosgu@tiscali.it
Պաշտոնական կայք՝ http://www.comune.bellosguardo.sa.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նովիկովսկայա

Նովիկովսկայա (ռուս.՝ Новиковская), գետ Կամչատկա թերակղզի, Ռուսաստանում։ Գետի երկարությունը 34 կմ։ Թափվում է Ռադուգա գետի աջ ափին՝ 18 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112220000018231


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գորոդկովկա (գյուղ, Անդրուշևկայի շրջան)

Անվան այլ կիրառումների համար տե՛ս՝ ԳորոդկովկաԳորոդկովկա (ուկրաիներեն՝ Городківка), գյուղ Ուկրաինայի Ժիտոմիրի մարզի Անդրուշևկայի շրջանում։
2001 թվականի տվյալներով Գորոդկովկա գյուղում բնակվում էր 1 095 մարդ։ Բնակավայրը զբաղեցնում է 48768 կմ² տարածք։ Բնակչության խտությունը կազմում էր 22,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալբե

Ալբե (ֆր.՝ Albé), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 465 մարդ, բնակչության խտությունը` 42.94 մարդ/կմ²։ Բնակավայրը զբաղեցնում է 10.83 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 304 աշխատունակ (15-64 տարեկան) բնակիչ, որոնցից ակտիվ էին 227-ը, իսկ ոչ ակտիվները` 77։ Ակտիվության ցուցանիշը կազմում է 74,7 %։ 227 աշխատունակ մարդկանցից աշխատել է 213 անձ (117 տղամարդ և 96 կին)։ Գործազուրկ են եղել 14 անձ (7 տղամարդ և 7 կին)։ 77 անաշխատունակներից 24-ը եղել են աշակերտներ կամ ուսանողներ, 44-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կեռգուտա

Կեռգուտա (էստ․՝ Kerguta), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դորմալի Վերին

Դորմալի Վերին, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի աջ վտակ Դարաբի գետի հովտում, Դուրմալի գյուղից մի քանի կմ հեռու։


== Բնակչություն ==
XIX դարի վերջին ուներ 13 տուն` 56 բնակչով, իսկ XX դարի սկզբներին ուներ 16 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Պատմամշակութային կառույցներ ==
Դորմալիի մոտ կային հայկական մի քանի բերդերի ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
«Մայրական երախտագիտություն Արցախի քաջորդիներին» հուշամեդալ

«Մայրական երախտագիտություն Արցախի քաջորդիներին», Արցախի Հանրապետությունում գործող Մայրության կոմիտեի հուշամեդալ։ Սահմանվել է 1992 թվականի օգոստոսի 25-ին։ Հուշամեդալով պարգևատրվում են Արցախյան ազատամարտի մասնակիցները, հասարակական-քաղաքական գործիչները, բարեգործները հայրենիքի պաշտպանության գործին մատուցած ծառայությունների համար։
Բեն Հեյնաու

Բենջամին Բերնարդ Հեյնաու (անգլ.՝ Benjamin Bernard Haenow, հունվարի 6, 1985(1985-01-06), Կրոյդոն, Մեծ Լոնդոն, Անգլիա, Միացյալ Թագավորություն), բրիտանացի երգիչ։ 2014 թվականի դեկտեմբերին դարձել է բրիտանական Իքս Ֆակտոր (անգլ.՝ The X Factor) նախագծի 11-րդ եթերաշրջանի հաղթող, որից հետո թողարկել է իր առաջին սինգլը, որը OneRepublic խմբի «Something I Need» երգի քավեր տարբերակն է։ 2015 թվականի նոյեմբերին թողարկվեց նրա «Ben Haenow» անվանումը կրող առաջին ալբոմը, որի երգացանկը նաև ներառում է «Second Hand Heart» սինգլը համագործակցությամբ ամերիկացի երգչուհի Քելլի Քլարկսոնի հետ։


== Վաղ կյանք ==
Բենջամին Բերնարդ Հեյնաուն ծնվել է 1985 թվականի հունվարի 6-ին Մեծ Բրիտանիայի Քրոյդն բնակավայրում։ Նրա ծնողները՝ Միք Հեյնաուն և Ռոզաննա Ուորդը, ամուսնալուծվել են երբ նա եղել է 4 տարեկան։ Բենը ունի ավագ եղբայր՝ Ալեքսը։
Հեյնաուն 15 տարեկանից երգել է խմբերում, իսկ 2006 թվականին հիմնադրել է Lost Audio with Alex ռոքնռոլ խումբը։ Մինչև Իքս Ֆակտոր նախագծին մասնակցելը Հեյնաուն եղել է երթուղայինի վարորդ։


== Կարիերա ==


=== 2014: Իքս Ֆակտոր և կարիերայի սկիզբ ===
2014 թվականի հունիսի 26-ին Հեյնաուն մասնակցեց բրիտանական Իքս Ֆակտոր նախագծի 11-րդ եթերաշրջանի լսումներին, որն անցկացվում էր Նյուքասլ քաղաքում։ Լսումների սենյակում նա կատարեց Բիլ Ուիզերսի «Ain't No Sunshine» երգը և ստացավ ժյուրիի 4 անդամների «այո» ձայները։ Նրա հաջորդ լսումին ներկա էր նաև հանդիսատեսը, որից հետո նա ընդգրկվեց Սայմոն Քոուելի «25 տարեկանից բարձր» խմբում։ Եվս մեկ լսումից հետո, նա սկսեց մասնակցել գալա համերգներին։ 2014 թվականի դեկտեմբերի 14-ին Հեյնաուն ճանաչվեց նախագծի հաղթող։ Երբ գալա համերգների քվեարկության արդյունքերը հրապարակվեցին, հայտնի դարձավ, որ համերգային 4-րդ շաբաթից մինչև 10-րդ շաբաթը Հեյնաուն ստացել է հանդիսատեսի քվեարկության ամենաշատ ձայները։ Դեկտեմբերի 15-ին Հեյնաուն թողարկեց իր առաջին սինգլը, որը OneRepublic խմբի «Something I Need» երգի քավեր տարբերակն է։ Այդ սինգլը գլխավորեց բրիտանական սինգլների հիթ շքերթը, իսկ Իռլանդիայի սինգլների հիթ շքերթում զբաղեցրեց երկրորդ հորիզոնականը։


=== 2015-ներկա։ «Ben Haenow» ===
2015 թվականի հունվարի 6-ին Հեյնաուն հայտարարեց, որ պայմանագիր է ստորագրել Syco Music ձայնագրման լեյբլի հետ։ Այնուհետև նա մի քանի ամսով տեղափոխվեց Լոս Անջելես, որտեղ ձայնագրեց իր «Ben Haenow» անվանումը կրող առաջին ալբոմը, որը թողարկվեց 2015 թվականի նոյեմբերի 13-ին։ Ալբոմի «Second Hand Heart» սինգլը, որում իր մասնակցությունն ունի նաև ամերիկացի երգչուհի Քելլի Քլարկսոնը, բրիտանական սինգլների հիթ շքերթում զբաղեցրեց 21-րդ հորիզոնականը։ «Ben Haenow» ալբոմը բրիտանական ալբոմների հիթ շքերթում զբաղեցրել է 10-րդ հորիզոնականը։


== Սկավառակագրություն ==


=== Ալբոմներ ===


=== Սինգլներ ===


== Ծանոթագրություններ ==


== Արտաքին հղումներ ==
Բեն Հեյնաուն Թվիթթերում
Բեն Հեյնաուն Ֆեյսբուքում
Բջնի (հանքային ջուր)

Անվան այլ կիրառումների համար տե՛ս՝ Բջնի (այլ կիրառումներ)Բջնի, ածխաթթվական, սիլիկատային, բորային, հիդրոկարբոնատ քլորիդային, նատրիումական, ցածր և միջին ջերմաստիճանների հանքային ջուր՝ Հայաստանի Կոտայքի մարզում՝ Բջնի և Արզական գյուղերի շրջակայքում՝ Հրազդանի միջին հոսանքի հովտում։ Հայտնաբերվել է 1967 թվականին։ Առաջանում է ներժայթուքներով ճեղքված փոխակերպային ապարներում։ Ելքերը կապված են տեկտոնական խախտումների հետ և հորատանցքերով դուրս են գալիս Երկրի մակերևույթ։ Հանքայնացումը 5, 3 գ/լ է, 
  
    
      
        C
        
          O
          
            2
          
        
      
    
    {\displaystyle CO_{2}}
  -ի պարունակությունը՝ 1, 8 գ/լ, շահագործման պաշարները՝ մոտ 900 մ³/օր։


== Քիմիական կազմ ==
Բջնի հանքային ջրի քիմիական կազմն է՝
CO21․8 M 5.3 
  
    
      
        
          
            
              
                H
                C
                
                  O
                  
                    3
                  
                
                75
                C
                l
                12
                S
                
                  O
                  
                    4
                  
                
                10
              
              
                (
                N
                a
                +
                K
                )
                73
              
            
          
        
      
    
    {\displaystyle {\tfrac {HCO_{3}75Cl12SO_{4}10}{(Na+K)73}}}
   T32 °C
Պարունակում է նաև 
  
    
      
        F
        e
        ,
        B
        a
        ,
        S
        r
        ,
        L
        i
        ,
        A
        s
        ,
        I
        ,
        B
        r
      
    
    {\displaystyle Fe,Ba,Sr,Li,As,I,Br}
   միկրոտարրեր։


== Ջրաբուժական հատկություններ ==
Ջրաբուժական հատկություններով նման է «Վիշի» (Ֆրանսիա), «Բորժոմ» (Վրաստան) և «Դիլիջան» հանքային ջրերին։ Օգտագործվում է ստամոքսաղիքային հիվանդությունների և նյութափոխանակության խանգարումների դեպքերում։


== Շշալցում ==
Շշալցվում է Չարենցավանի «Բջնի» հանքային ջրերի գործարանում։